Title: Vyhodnotenie medzirezortného pripomienkového konania
Author: MVCO
Last saved by: .
Company: SLaVV

VVHODNOTENIE MEDZIREZORTNÉHO PRIPOMIENKOVÉHO KONANIA

Pripomienkujúci

Pripomienka

Akceptované

Neakceptované
/dôvod/

| Časť/kap./str./ods | Text | |
MH SR | Všeobecne | Odporúčame zvážiť či je relevantné, aby celú činnosť poskytovania pomoci koordinoval Zbor požiarnej ochrany. Navrhujeme koordinovať celú činnosť, podobným spôsobom ako keď boli funkčne záchranné systémy , ktoré boli do značnej miery dobudované personálne aj materiálne. | | Neakceptované

Odôvodnenie:
Z pripomienky nie je jasný zámer pripomienkujúceho.

| | Predkladateľ  by mal uvažovať aj s tým, že v čase prípravy zákona budú kompetencie prechádzať zo štátnej správy na samosprávy obcí a najmä na vytváranie VÚC, preto touto problematikou by sa mal zaoberať aspoň v dôvodovej správe. | Akceptované |

Zaoberať by sa mal aj otázkou zodpovednosti za prípadné škody.
Ďalej je potrebné doriešiť systém poistenia majetku a osôb pri prípadnom odškodňovaní.

Neakceptované

Odôvodnenie:
Pripomienka je nad rámec pripravovanej právnej normy.

| | Ekonomický rozbor ukazuje , že zriadenie integrovaného záchranného systému je potrebná určitá časť finančných prostriedkov, tieto je potrebné hľadať aj v podporných programoch EU najmä pri vybudovaní internetovej počítačovej siete. | Akceptované |
MPSVaR SR | II/4/7/- | Bod 4 doplniť informáciou, kto okrem krajského úradu bude zriaďovateľom koordinačného strediska tiesňového volania a kto bude zriaďovateľom operačného strediska záchranných zložiek. | Akceptované |
| II/7/10/- | Bod 7 doplniť informáciou, kde si dotknutá právnická osoba alebo fyzická osoba môže uplatniť požiadavku na úhradu a z finančných prostriedkov ktorého subjektu sa uhradí opodstatnená finančná náhrada vecného plnenia. | | Neakceptované

Odôvodnenie:
Vyjadrené v bode 8)

| II/8/11/6 | V poslednom odseku nie je jednoznačné, či pôjde zo strany krajského úradu voči pôvodcovi ujmy o aplikovanie systému refundácie krajským úradom už uhradených vynaložených nákladov na vecné plnenie alebo osobný úkon. | Akceptované |
| II/9/11/2 | Zvážiť návrh druhého odseku, pretože ak pôjde o požiadavku uhradiť skutočne vynaložené náklady, potom v praxi sa dá predpokladať , že pôjde v prevažnej miere o nerealizovateľnú požiadavku (solventnosť volajúceho, ktorý zneužil linku tiesňového volania) | | Neakceptované
| | | Odôvodnenie: Z hľadiska charakteru linky tiesňového volania a jej dôležitosti pre zabezpečenie príjmu tiesňového volania je nevyhnutné, aby bolo zabránené jej zneužívaniu možnosťou vymáhať úhradu nákladov na činnosti, ktoré záchrannej zložke vznikli.
| II/10/11/1 | V bode 10  sa spomínajú „pracoviská záchranných zložiek“ a na strane 14 ide o „pracoviská zložiek záchranného systému“, ktoré sa však ani v bode 5 ani v ďalších bodoch bližšie neuvádzajú. | Akceptované |
| III/-/14/2 | Na strane 14 slovo „pracovníkov“ nahradiť slovom „zamestnancov“ | Akceptované |
| Príloha č. 3 | Nie je jednoznačné či v druhej tabuľke pod č. 620 Odvody do poisťovní sú zahrnuté skutočne všetky zákonom požadované odvody teda vrátane odvodov do Národného úradu práce. | |
MF SR | Všeobecne | Upozorňujeme, že vznik IZS bude mať výrazné finančné dôsledky na štátny rozpočet a to vo forme jednorázových i trvalých výdavkov. Napriek tomu, že materiál bol doplnený, z tabuliek č. 3, 4 a 5 nie je vidieť prehľad jednorázových finančných dôsledkov a trvalých finančných dôsledkov v porovnaní s doteraz platnou legislatívou. Nie je predložená kvantifikácia konkrétnych výdavkov a zdrojov finančného zabezpečenia, presné určenie kapitol, ktorých by sa navrhované zmeny týkali a pod. Taktiež je potrebné vychádzať pri kvantifikácii zo súčasne platnej legislatívy  a kvantifikovať rozdiely oproti navrhovanej zmene za kapitoly. | Čiastočne akceptované |

Odôvodnenie:
Materiál bol doplnený o prehľad jednorázových finančných dôsledkov a trvalých finančných dôsledkov v porovnaní s doteraz platnou legislatívou.
Podrobná kvantifikácia konkrétnych výdavkov a zdrojov finančného zabezpečenia, presné určenie kapitol, ktorých by sa navrhované zmeny týkali bude vypracovaná v dôvodovej správe návrhu paragrafovaného znenia zákona o integrovanom záchrannom systéme.

Preto žiadame návrh doplniť vrátane podrobnej kvantifikácie s porovnaním so súčasne platnou legislatívou.
Pripomíname, že štátny rozpočet v strednodobom rozpočtovom výhľade neočakáva výrazné posilnenie zdrojových možností, preto žiadame prehodnotenie a objektivizovanie finančných potrieb, pričom je potrebné hľadať cesty najracionálnejšieho riešenia.

Pri spracovaní predkladaného návrhu boli hľadané najracionálnejšie formy riešenia vybudovania informačnej a komunikačnej infraštrukúry integrovaného záchranného systému. Je nevyhnutné poznamenať, že udržiavanie súčasného stavu, resp. jeho čiastková modernizácia a  odďaľovanie navrhovaného riešenia v konečnom dôsledku zavedenie integrovaného záchranného systému predraží.

| | Požiadavka na zvýšenie počtu zamestnancov o 36 osôb bude posúdená pri príprave štátneho rozpočtu na rok 2003 v závislosti od disponabilných zdrojov | Akceptované |
| II/4/8/posledný | Odporúčame prehodnotiť. V súlade s čl. 2 Ústavy SR by   činnosť stredísk tiesňového volania a ich zabezpečenie mala byť upravená priamo v zákone. | Akceptované |
| Všeobecne | Uvedené pripomienky považujeme za zásadné | Na rokovaní, ktoré sa uskutočnilo  18. decembra 2000 za účasti štátneho tajomníka Ministerstva financií Slovenskej republiky a vedúceho úradu Ministerstva vnútra Slovenskej republiky došlo k zhode stanovísk k predkladanému zámeru, pričom Ministerstvo financií Slovenskej republiky potvrdilo, že k predkladanému zámeru nemá pripomienky.
MŽP SR | II/3/6 | V pôsobnosti ministerstva a krajských úradov je uvedené zriadiť na krajských úradoch koordinačné strediská tiesňového volania. Ak v pôsobnosti MV SR bude riadenie a koordinovanie záchranného systému, je podľa nášho názoru potrebné zriadiť na tomto ministerstve centrálne koordinačné stredisko, ktoré by riadilo záchranné práce v širšom rozsahu (keď mimoriadna udalosť svojim rozsahom presiahne územie viacero krajov). Takéto centrálne koordinačné stredisko je potrebné zriadiť aj v súvislosti s kontaktom so zahraničím, keď následky mimoriadnej udalosti presahujú hranice štátov, čo priamo súvisí s pripravovaným pristúpením SR k Dohovoru EHK OSN o cezhraničných vplyvoch priemyselných  havárií. Z plnenia podmienok dohovoru takáto povinnosť pre SR priamo vyplynie. | | Neakceptované

Odôvodnenie:
Úlohy súvisiace s koordináciou činností pri mimoriadnej udalosti, ktorá svojim rozsahom postihuje územie viacerých krajov v zmysle zákona NR SR č. 42/1994 Z.z. o civilnej ochrane obyvateľstva v znení neskorších predpisov  rieši operačné stredisko úradu civilnej ochrany MV SR. Obdobne vykonáva aj úlohy súvisiace s cezhraničnými vplyvmi priemyselných havárií, v súvislosti ktorými plní úlohu kontaktného miesta.

| II/5/10/posledný | Je potrebné definovať, ktoré „iné právnické osoby a fyzické osoby budú povinné poskytovať pomoc“. | Akceptované |
| Všeobecne | Bolo by vhodné v legislatívnom zámere uviesť pôsobnosť a činnosť okresných a krajských havarijných komisií, ktoré sú v týchto zložkách zriadené. | | Neakceptované

Odôvodnenie:
Požiadavka je nad rámec pripravovanej právnej normy

MDP a T SR | I/2/-/- | Odporúčame doplniť zákon č. 143/1998 Z. z. o civilnom letectve (letecký zákon) a o zmene a doplnení zákonov. Za vytvorenie systému spolupráce civilných , vojenských a bezpečnostných orgánov pri pátraní po lietadlách a záchrane ľudských životov  zodpovedá MDP a T SR, MV SR a MO SR. | Akceptované |
| II/4/7/3 | Odporúčame , aby úloha koordinačného strediska tiesňového volania  „vydávať pokyn príslušnej záchrannej zložke...“ podľa bodu jedna bola uvedená za bodom 2 z dôvodu logickej postupnosti úloh. | Akceptované |
| II/5/9/3 | Odporúčame v časti, týkajúcej sa záchranných zložiek schopných poskytnúť pomoc upraviť bod 1 takto: „ 1) útvary ozbrojených síl SR“ | | Neakceptované

Odôvodnenie:
Uvedené sa týka ASR v zmysle § 2 ods. 1 zákona NR SR č. 3/1993 Z. z. o zriadení Armády Slovenskej republiky v znení zákona NR SR č. 263/1994 Z. z.

| III-/12/5 | Odporúčame text v piatom odseku upraviť takto: „Finančné nároky súvisiace s uplatňovaním navrhovanej právnej normy obsahujú aj náklady spojené so zavedením čísla tiesňového volania...“ | Akceptované |
| Všeobecne | Do integrovaného záchranného systému je možné začleniť aj Integrované záchranné a koordinačné stredisko letectva . Jeho začlenenie nebude vyžadovať navýšenie financií zo štátneho rozpočtu, ale bude hradené z interných príjmov. | | Neakceptované

Odôvodnenie:
V pripravovanej právnej norme nie je nevyhnutné taxatívne vymenovávať všetky kooperujúce subjekty.

MZ SR | Všeobecne | V predloženom materiále sa opakovane nesprávne uvádza názov „záchranná zdravotnícka služba“. Správne je „záchranná zdravotná služba“ | Akceptované |
| I/2/3/posledný | Navrhujeme doplniť názov zákona NR SR č. 277/1994 Z. z. o zdravotnej starostlivosti v znení neskorších predpisov a k tomuto zákonu doplniť aj zákon NR SR č. 98/1995 Z. z. o Liečebnom poriadku v znení neskorších predpisov a zákon NR SR č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov. | Akceptované |
| | V návrhu zámeru sa používa nejednotná terminológia, napr. na  str. 4 sa používajú pojmy: ohrozenie života, zdravia , záchrana života, ochrana života , ohrozenie zdravia , v spojení s ohrozením majetku, záchranou majetku. Uvedený terminologický zmätok sa prejavuje v rôznom výklade postupov a následných finančných refundácií nákladov. Nehovoriac o určovaní zodpovednosti a kompetencií. | Čiastočne akceptované |

Odôvodnenie:
Rozdielna terminológia súvisiaca s ohrozením, resp. ochranou života, zdravia alebo majetku vychádza zo súčasných právnych noriem. V súvislosti s prípravou návrhu zámeru sa jednotne používa termín „poskytovanie pomoci pri ohrození života a zdravia osôb alebo majetku“

II/2/6/všeobecne

V súčasnosti sú záchranné zdravotné služby riadené a koordinované ministerstvom zdravotníctva buď ako samostatné subjekty ( ZDZS Bratislava, ZS Košice ) alebo ako začlenené zložky nemocníc alebo polikliník (oddelenia alebo stanice záchrannej služby).  V intenciách navrhovaného legislatívneho zámeru by to znamenalo, že jednotlivé zložky záchrannej zdravotnej služby prejdú pod riadenie  MV SR a KÚ. MZ SR ako ústrednému  orgánu by ostalo odborné a metodické vedenie cez hlavného odborníka a krajských odborníkov pre urgentnú medicínu.
V nadväznosti na uvedené sa žiada rozhodnúť a
•	definovať či záchranná zdravotná služba bude vyňatá z pôsobnosti MZ SR a zaradená do pôsobnosti zdravotného odboru KÚ alebo budú pôsobiť ako krajské subjekty záchrannej zdravotnej služby riadené priamo KÚ,
upraviť pôsobnosť KÚ ako zriaďovateľa záchrannej zdravotnej služby, alebo
•	ponechať ako zriaďovateľa záchrannej zdravotnej služby MZ SR,
•	vytvoriť krajské subjekty záchrannej zdravotnej služby s vyňatím doterajších pracovísk spod pôsobnosti nemocníc a ich zaradením do novovytvorených subjektov krajskej záchrannej služby

Neakceptované

Odôvodnenie:
Pripravovaná právna norma neupravuje  inštitucionálne usporiadanie žiadnej zo záchranných  zložiek, ktoré sú navrhnuté ako súčasť integrovaného záchranného systému. Z navrhovaných alternatív usporiadania záchrannej zdravotnej služby druhú alternatívu vytvorením krajských subjektov záchrannej zdravotnej služby môže realizovať MZ SR v rámci realizácie novej koncepcie záchrannej zdravotnej služby.

K uvedenej pripomienke bolo dňa 31. 10.  2000 uskutočnené samostatné rokovanie za účasti zástupcov MZ SR a MV SR, na ktorom bol prijatý záver, že uvedená pripomienka je nad rámec pripravovanej právnej normy a 
MZ SR netrvá na jej riešení, vrátane ostatných pripomienok, ktoré majú súvis s inštitucionálnym usporiadaním záchrannej zdravotnej služby

MO SR | Všeobecne | Návrh legislatívneho zámeru o IZS nie je v súlade s legislatívnym zámerom zákona o ozbrojených silách. Legislatívny zámer zákona o IZS je síce v súlade s návrhom ústavného zákona o bezpečnosti, avšak je potrebné už v tomto zákone zaradiť tento integrovaný záchranný systém do národného systému krízového manažmentu. Túto pripomienku považujeme za zásadnú. | | Neakceptované

Odôvodnenie:
Pripomienka je v rozpore s  legislatívnymi pravidlami vlády najmä však s dodržiavaním čl. 2, čl. 8 ods. 4 a čl. 12 ods. 2.  K uvedenej pripomienke bolo dňa 31. 10.  2000 uskutočnené samostatné rokovanie za účasti zástupcov MO SR a MV SR, na ktorom bolo konštatované, že legislatívny zámer zákona o ozbrojených silách nie je súčasťou platnej právnej úpravy  a preto nie je možné sa na neho odvolávať. Vzhľadom na uvedené   MO SR netrvá na akceptovaní pripomienky

| II/4/7/všeobecne | Vzhľadom na skutočnosť, že v rámci pracovnej skupiny PRENAME Krízový manažment je v štádiu vypracovania materiál k riadeniu krízového manažmentu v SR, bod 4. v časti II. (Strediská tiesňového volania, ich štruktúra, pôsobnosť a úlohy) s pripravovaným materiálom nekorešponduje. Túto pripomienku považujeme za zásadnú. | | Neakceptované

Odôvodnenie:
K uvedenému bolo na rokovaní dňa 31. 10. 2000 zo strany spracovateľov vysvetlené, že v prípade nadobudnutia právnej účinnosti materiálu k riadeniu krízového manažmentu v SR  budú úlohy  č. 7, 8, a 9, ktoré  by plnilo koordinačné stredisko  tiesňového volania podľa zákona NR SR č. 42/1994 Z. z. o civilnej ochrane v znení neskorších predpisov zosúladené s riadením krízového manažmentu v SR .
Vzhľadom na uvedené   MO SR netrvá na akceptovaní pripomienky.

| II/8/11/1 | Zasadne nesúhlasíme, že návrh legislatívneho zámeru o IZS  uvádza, že doterajší spôsob financovania záchranných zložiek záchranného systému ostáva nedotknutý. Integrovaný záchranný systém by mal byť integrovane aj financovaný, t. j. v prípade zásahu by mali byť výkony záchranných zložiek financované z prostriedkov toho, kto si zásah vyžiadal. | | Neakceptované

Odôvodnenie:
Uvedená pripomienka je nad rámec pripravovanej právnej normy. Jednotné financovanie záchranných zložiek by predstavovalo riešiť  inštitucionálne usporiadanie v rámci jedného subjektu, ktorý by zabezpečoval aj ich financovanie. Uvedené bolo zástupcom MO SR vysvetlené v rámci rokovania uskutočneného 31. 10. 2000. 
Vzhľadom na uvedené   MO SR netrvá na akceptovaní pripomienky.

| I/1/všeobecne | V bode 1 odporúčame dopracovať text o pátracom a záchrannom systéme pre lietadlá. | Akceptované |
| II/5/9/3 | Odporúčame medzi zložky záchranného systému schopné poskytnúť pomoc doplniť „záchranné prostriedky, ktorými disponuje Integrované záchranné koordinačné stredisko letectva“. | Akceptované |
MZV SR | Všeobecne | Navrhujeme zvážiť zaradenie ustanovení o medzi-národnej a cezhraničnej spolupráci. Zároveň upozorňujeme na návrh rozhodnutia Rady o založení mechanizmu Spoločenstva pre koordináciu zásahov CO v prípadoch núdze (EK predložila návrh 27. 9. 2000) | Čiastočne akceptované |

Odôvodnenie:
Medzinárodná a cezhraničná spolupráca je dostatočne upravená právnymi normami. Navrhuje sa však upraviť prijímanie a vysielanie záchranných zložiek v rámci poskytovania medzinárodnej humanitárnej pomoci.

Správa štátnych hmotných rezerv | II/9/11/2 | Žiadame bod 9 upraviť takto: „Navrhuje sa, aby v prípade  ak volajúca osoba  úmyselne zavádzajúcimi informáciami vyžiada poskytnutie pomoci, ktorá nebola potrebná, alebo úmyselne blokuje linku tiesňového volania bola braná na trestno-právnu      zodpovednosť v zmysle Trestného zákona a Trestného poriadku. | | Neakceptované

Odôvodnenie:
Nie je nevyhnutné aby uvedené bolo riešené navrhovaným spôsobom

Úrad vlády SR

Všeobecne

Je nevyhnutné vymedziť jednoznačne právny status IZS.  Legislatívny zámer v časti II. bod 1. uvažuje všeobecne o vymedzení záchrannej zložky ako právnickej osoby alebo občianskeho združenia. Tak, ako je v návrhu legislatívneho zámeru uvedená charakteristika IZS, ako aj s ohľadom na navrhovaný spôsob financovania záchranného systému je zrejmé, že možno vylúčiť formu občianskeho združenia. Z možností, ktoré upravuje slovenský právny systém, by bolo možné IZS konštituovať ako verejnoprávnu inštitúciu, rozpočtovú organizáciu štátu alebo príspevkovú organizáciu štátu.
Vzhľadom na to, že sa navrhuje, aby výdavky boli uhrádzané zo štátneho rozpočtu, a to z kapitoly MV SR a z kapitol KÚ, ako aj s ohľadom na požiadavku, aby zákon vytvoril možnosti a priestor pre financovanie z ďalších zdrojov, najvhodnejšie je inštitucionalizovať IZS ako príspevkovú organizáciu štátu v pôsobnosti   MV SR. Tomuto spôsobu riešenia nasvedčujú aj navrhované pôsobnosti a vnútorná organizácia IZS, vymedzenie jeho vzťahov k orgánom štátnej správy a navrhované pôsobnosti MV SR a krajských úradov voči IZS.
Úrad vlády SR, sekcia kontroly považuje za nevyhnutné, aby pripravovaný zákon o IZS obsahoval aj ustanovenia o kontrole plnenia úloh a kontrole hospodárenia s financiami, ktoré majú vzťah k štátnemu rozpočtu.

Odôvodnenie:
Navrhovaný spôsob inštitucionalizovania IZS ako príspevkovú organizáciu štátu v pôsobnosti MV SR by znamenalo zmeniť súčasné inštitucionálne usporiadanie jeho zložiek. Uvedená pripomienka je nad rámec pripravovanej právnej normy.
Naviac, navrhované riešenie z finančného hľadiska predstavuje neakceptovateľný nárast finančných prostriedkov zo štátneho rozpočtu na zabezpečenie činnosti uvedenej príspevkovej organizácie.

Pre navrhované usporiadanie IZS v plnom rozsahu platí zákon NR SR č. 10/1996 Z.z. o kontrole v štátnej správe

Neakceptované